Drie pleit skuldig aan Muldersdrift-moordeAlyssa Botha Drie mans wat daarvan aangekla word dat hulle Alyssa Botha (13) en André Jordaan (50) verlede jaar in Muldersdrift vermoor het, het Maandag skuldig gepleit op dié moorde asook ŉ reeks misdrywe in die gebied. Alfred Zwane (27), Samson Mandlezi (23) en Manir Lubisi (27) het in die Johannesburgse hooggeregshof skuldig gepleit op nege van die 10 aanklagte teen hulle, het The Star Dinsdag berig. Die drie het Botha verlede jaar op 5 September voor haar 17-jarige suster Meghan, en pa Anton, doodgeskiet. Anton is in die aanval beseer. Jordaan is op 13 September by sy huis doodgeskiet. Die ander kriminele misdrywe waarop hulle skuldig gepleit het, is diefstal, poging tot moord, aanranding en huisbraak. Die drie het gewoonlik op hul slagoffers toegeslaan as hulle by hul huis aangekom het, of reeds in die huis was. Die drie is op 14 September in hegtenis geneem nadat hulle gevang is toe hulle langs Beyers Naudeweg geslaap het. Die verhoor duur voort. – SAPA Lees ook: Muldersdrift-aanval eis jong man Nog ŉ moord in Muldersdrift SAPD sê Muldersdrift is “redelik stil” Muldersdrift-misdaad eis nog ŉ lewe Nog ŉ Muldersdrift-inwoner doodgeskiet Nóg ŉ aanval in Muldersdrift ‘Muldersdrift’-bende in die hof Vyf vas oor gewelddadige misdade in Muldersdrift Rowers ontvoer Muldersdrift-man Muldersdrift-inwoners leef “in vrees” Man vas na hoewe-aanval in Muldersdrift Nóg ’n man vermoor in Muldersdrift “My pa was ŉ held wat ons almal opgepas het” Muldersdrift-slagoffer sterf Krugersdorp-skoolmeisie sterf tydens rooftog